# Bella Thorne

Annabella Avery Thorne (Pembroke Pines, Florida el 8 d'octubre del 1997) més coneguda pel seu nom artístic Bella Thorne és una actriu, ballarina, cantant i model estatunidenca. Es va donar a conèixer pels seus papers com a Margaux Darling en la sèrie Dirty Sexy Money (2007-2008) i com a Ruthy Spivey en la sèrie dramàtica My Own Worst Enemy (2009), i va guanyar un Premi a Artista Jove pel segon.
Thorne va guanyar notorietat amb el seu paper com a CeCe Jones a la sèrie Shake It Up del Disney Channel (2010–2013), per la qual va rebre diversos premis i nominacions, guanyant un Premi Imagen. Des de llavors, Thorne ha aparegut en nombroses pel·lícules, com Junts i barrejats (2014), Alvin and the Chipmunks: The Road Chi] (2015), o la sèrie de pel·lícules The Babysitter (2017–2020). Va ser elogiada pels seus papers a The DUFF (2015), Amityville: The Awakening (2017), i Infamous (2020). Thorne també protagonitzava la sèrie dramàtica Famous in Love (2017–2018), per la qual va ser nominada als premis Teen Choice.
A part d'actuar, ha fet incursions en la música; va publicar el seu senzill de debut, Watch Me, el 2011, que va arribar a la posició 86 del Billboard Hot 100 als Estats Units. Va publicar un EP anomenat Made in Japan el 2012, l'EP Jersey el 2014, i l'àlbum d'estudi What Do You See Now? el 2020. També va debutar com a directora el 2019, dirigint la pel·lícula pornogràfica Her & Him, que va rebre bones crítiques.

## Primers anys

És la més jove de quatre germans, els altres són Kaili, Dani, i Remy, que també són actors i models. El seu pare era d'ascendència cubana, i també té ascendència italiana, alemanya, anglesa, gal·lesa, i irlandesa. El seu pare va morir d'accident de trànsit l'abril de 2007. Ha explicat que va créixer amb una mare soltera que havia de criar quatre fills, que eren molt pobres, i que va començar a treballar com a actriu infantil per ajudar la seva família. El setembre de 2017, va revelar que havia viscut en un suburbi, que la seva llengua materna era el castellà, i que havia patit assetjament escolar quan era més petita perquè era dislèxica. Li van diagnosticar dislèxia a primer de primària. Després de patir l'assetjament en una escola pública, va estudiar des de casa. Va millorar el seu aprenentatge anant a un centre especialitzat (Sylvan Learning) i va començar a llegir i escriure amb un nivell avançat per la seva edat. L'abril de 2010, va dir que havia superat la dislèxia llegint rigorosament tot el que trobava, fins i tot les caixes dels cereals. El gener de 2018 va revelar que havia patit abús sexual infantil des que era petita fins als 14 anys. No va identificar qui ho havia fet.

## Carrera
### Model

Va començar amb tan sols sis setmanes d'edat sortint a la revista Parents. Ha aparegut en més de 30 anuncis, com el de Neutrogena i Texas Instruments. Ha fet campanyes per Guess Jeans, Tommy Hilfiger, J.Lo Girls, Candie's, Ralph Lauren, Gap i Diesel. Ha sortit a la portada de les revistes estatunidenques Shape, Seventeen, Teen Vogue, Latina i Gay Times, les britàniques Company; Marie Claire i CosmoGirl d'Indonèsia; Elle del Canadà i Glamour i GQ de Mèxic. Ha aparegut en els vídeos musicals "Bedroom Floor" de Liam Payne, "Trust Me" de Bhad Bhabie i "Outta My Head" de Logan Paul.

### 2003–2009: primeres feines i papers a la televisió

La primera aparició de Thorne en una pel·lícula va ser com a extra en la pel·lícula de 2003 Stuck on You. Des de llavors ha aparegut en projectes de cinema i televisió com Entourage i The O.C. en el paper de Taylor Townsend jove. El 2007, va començar a fer un paper secundari a la segona temporada de Dirty Sexy Money, en el que va ser el seu primer paper reconegut a la televisió. Feia de Margaux Darling.
El 2008, Thorne va fer de protagonista amb Christian Slater i Taylor Lautner en la sèrie dramàtica My Own Worst Enemy, que va durar poc temps, però li va fer guanyar un Young Artist Award per la seva caracterització com a Ruthy Spivey; Thorne va descriure la seva selecció per a Enemy com un gran èxit perquè representava el seu primer paper constant de la seva carrera. Aquell mateix any, va tenir un paper important en l'avantpenúltim episodi d'October Road com a Angela Ferilli, l'amor pre-adolescent dels personatges principals. El seu germà gran Remy també va fer d'estrella convidada en el mateix capítol fent d'Eddie Latekka més jove. El 2009, va protagonitzar la sèrie web Little Monk, amb els personatges de la sèrie Monk, fent de Wendy, una companya de classe de Monk. Els episodis web només es poden veure al DVD "Best of Monk". També el 2009, va fer el paper d'antagonista venjadora en la pel·lícula de por Forget Me Not. Thorne va fer un paper secundari en el drama familiar Raspberry Magic, que es va estrenar al Cinequest Film Festival i al San Francisco International Asian American Film Festival el 2010.

### 2010–2013: èxit amb Disney i música

El 2010, Thorne va substituir Jolean Wejbe com a Tancy "Teenie" Henrickson, la filla petita de Bill i Barb a la quarta temporada de la sèrie d'HBO Big Love. Thorne va ser la coprotagonista de la sitcom del Disney Channel Shake It Up, que al principi es titulava Dance, Dance Chicago. Thorne feia de CeCe Jones, una ballarina amb grans ambicions per fer una carrera als escenaris malgrat tenir dislèxia. La sèrie és una comèdia d'amistat centrada en un programa juvenil de dansa (en un format de cine dins del cine) que té com a coprotagonistes Thorne i Zendaya. La producció va començar a Hollywood, Califòrnia, el juliol de 2010 i es va estrenar el 7 de novembre del mateix any al Disney Channel. Encara que havia fet força treballs a la televisió i al cine, Thorne no tenia cap experiència com a ballarina professional abans de ser seleccionada. Després de signar el contracte l'octubre de 2009, va començar a fer tres classes de ball cada nit.
El primer single de Thorne, Watch Me es va publicar el 21 de juny, arribant a la posició 86 de les llistes Billboard Hot 100 estatunidenques, 9 a les llistes Top Heatseekers i aconseguint el disc d'or de la RIAA. A finals d'any, va editar el senzill "Bubblegum Boy" amb la seva amiga Pia Mia.
El 29 de setembre de 2011, el Disney Channel va anunciar que havia encarregat augmentar el nombre d'episodis de la segona temporada de Shake It Up a 26. El capítol final de la segona temporada, un especial de 90 minuts anomenat Made In Japan es va emetre el 17 d'agost de 2012.
El 4 de juny de 2012, el Disney Channel va anunciar que Shake It Up havia renovat per una tercera temporada. El 2012, Thorne va fer el paper d'Avalon Greene en la pel·lícula del Disney Channel Frenemies. TTYLXOX es va publicar el 6 de març, arribant a la posició 97 a les llistes Billboard Hot 100 estatunidenques. El 30 de març de 2013, Hollywood Records va confirmar via Twitter que Thorne havia fitxat oficialment per al segell discogràfic. El 25 de juliol de 2013, el Disney Channel va confirmar que Shake It Up s'acabaria al final de la tercera temporada. El 23 d'abril de 2013, Thorne va anunciar el seu primer disc, amb onze cançons. Thorne va parlar sobre el disc, explicant "El que poden esperar els fans és que sigui molt diferent de qualsevol altre perquè no vull ser una d'aquestes artistes on pots fer: 'Ah sí, els conec d'aquella cançó.' Totes les meves cançons són molt diferents entre elles. Així que no vull ser coneguda només per un gènere." Thorne va citar Britney Spears, Kesha, i Destiny's Child com a influències per al disc.

### 2014–2017: feina per al gran públic i Jersey

El 2014, Thorne va ser coprotagonista de la comèdia Junts i barrejats (Blended), fent de filla del personatge d'Adam Sandler. També va ser coprotagonista de les pel·lícules Alexander and the Terrible, Horrible, No Good, Very Bad Day (2014) i The DUFF (2015), interpretant antagonistes d'institut. El 30 de juliol, Thorne va ser seleccionada per un episodi de la quinzena temporada de CSI: Crime Scene Investigation. L'episodi, "The Book of Shadows", es va emetre el 19 d'octubre de 2014. Thorne va aparèixer en la continuació de Mostly Ghostly (2008), titulada Mostly Ghostly: Have You Met My Ghoulfriend (2014) com a Cammy Cahill. El 15 d'octubre, Thorne va revelar que el seu àlbum de debut s'havia cancel·lat, dient que no estava contenta amb la música dolenta "auto-tunejada" que estava preparant. Va publicar un EP, Jersey, el 17 de novembre. El senzill principal de l'EP, "Call It Whatever", va debutar a la llista Hot Dance Club Songs de Billboard al número quaranta-set, arribant a pujar fins al número deu, estant-se un total de deu setmanes en llista.
Es va anunciar que Thorne havia signat un nou contracte per escriure una sèrie de llibres, començant amb la seva primera novel·la, Autumn Falls. També va signar per ser una de les protagonistes del thriller Big Sky, en el paper de Hazel. El 12 de desembre, Thorne va ser seleccionada per la sèrie de MTV Scream que és una adaptació televisiva de la sèrie de pel·lícules de sang i fetge Scream. Li van oferir el paper protagonista de la sèrie, però va pensar que el paper de la "malvada, terrible Nina" seria més icònic. El 2015, Thorne va participar el en doblatge estatunidenc de la pel·lícula The Frog Kingdom, fent el paper de la Princesa Granota. La pel·lícula es va publicar a partir del 30 de juny de 2015 per vídeo sota demanda i DVD. L'1 de juny de 2015, es va anunciar que Thorne treballaria en la pel·lícula Shovel Buddies d'AwesomenessTV, en el paper de Kate. La pel·lícula es va publicar per iTunes l'11 d'octubre de 2016. També va fer el paper de Jamie, una adolescent desil·lusionada que amaga intensament un secret personal, en la pel·lícula Keep Watching. El mateix 2015, va aparèixer com a Ashley, una cantant jove i famosa a Alvin and the Chipmunks: The Road Chip.
El 2016, Thorne va fer el paper de Rain a Boo! A Madea Halloween de Tyler Perry. El 2017, Thorne va tornar a la televisió amb una sèrie dramàtica Famous in Love, que s'emetia pel canal Freeform, on feia el paper de Paige Townsen, una estudiant universitària normal que aconseguia un gran èxit després de presentar-se per al paper de protagonista en una gran producció de Hollywood. El març de 2017, Thorne va incorporar-se a la producció del llargmetratge de comèdia negra, Assassination Nation, que es va estrenar als cines el 21 de setembre de 2018. El mateix any, Thorne va protagonitzar la pel·lícula original de Netflix, You Get Me i va aparèixer al senzill de Prince Fox "Just Call". L'octubre d'aquell any, Thorne va sortir a la comèdia slasher The Babysitter, dirigida per McG i estrenada directament a Netflix. Va recupera aquest paper en la continuació The Babysitter: Killer Queen.

### 2018–actualitat: retorn a la música i obra actual

Thorne va protagonitzar el drama romàntic Midnight Sun, basat en la pel·lícula japonesa del mateix nom de 2006, que es va estrenar el 23 de març de 2018. També va contribuir cinc cançons a la banda sonora, entre les quals hi havia el senzill principal "Burn So Bright". El mes següent, durant el festival Coachella, va anunciar el llançament de la seva pròpia discogràfica anomenada Filthy Fangs. L'agost de 2018, es va revelar que la seva discogràfica té una aliança amb Epic/Sony i va començar a treballar en el seu àlbum de debut titulat What Do You See Now?. El maig de 2018, va anunciar la publicació de dues cançons anomenades "GOAT" i "Bitch I’m Bella Thorne".
El maig de 2019, es va anunciar que Thorne participava en la pel·lícula de terror i ciència-ficció The Friendship Game. L'agost de 2019, Pornhub va anunciar que Thorne debutaria com a directora a la seva xarxa. La pel·lícula, Her & Him, es va veure al Festival de Cinema d'Oldenburg entre els dies 11 i 20 de setembre de 2019. El novembre de 2019, Thorne va guanyar un premi Vision Award als segons premis anuals Pornhub, a Los Angeles, per Her & Him. En el seu discurs d'acceptació, Thorne va anunciar que s'havia associat amb Pornhub per a implementar un canvi en l'algorisme que utilitza l'empresa per detectar continguts.
El 2020, Thorne va aparèixer com a Swan a la tercera temporada de The Masked Singer. A la segona aparició va ser eliminada. També va protagonitzar amb Jake Manley el thriller d'atracaments Infamous que es va estrenar el 12 de juny de 2020. Va ser elogiada per la seva actuació; per exemple, el crític Nick Allen va dir que tenia "la clàssicament gran presència d'algú com la Sandra Bullock, però amb un punt personal estripat... Thorne domina moltes escenes que catapulten el seu personatge d'aspirant a famosa influencer a superestrella de les selfies amb pistola."
L'agost de 2020, Thorne es va incorporar a OnlyFans i es va convertir en la primera persona que guanyava 1 milió de dòlars en les primeres 24 hores d'incorporar-se a la plataforma. Va guanyar 2 milions de dòlars en menys d'una setmana. Les seves activitats a OnlyFans van provocar polèmica quan va oferir fotografies a 200 dòlars que deia que eren "despullada", però de fet hi portava llenceria, provocant una allau de peticions de devolució i noves restriccions que limitaven la quantitat que els treballadors sexuals de la plataforma podien cobrar i van reduir els pagaments als creadors perquè fossin mensuals en comptes de setmanals. No obstant, OnlyFans va negar que els canvis estiguessin relacionats amb Thorne. Thorne va dir que havia creat un compte per preparar-se per un paper en una pel·lícula propera amb Sean Baker, cosa que Baker va negar. També va anunciar que els diners que recaptés amb aquella pàgina s'utilitzarien per finançar la seva empresa productora i es distribuirien a causes caritatives dignes. El novembre de 2020, va publicar "Lonely" i el vídeo musical corresponent. El següent projecte de Thorne està previst que sigui protagonitzar i fer de productora executiva a Habit dirigida per Janell Shirtcliff, Chick Fight dirigida per Paul Leyden, i Leave Not One Alive amb Melissa Leo, dirigida per Jordan Galland.

## Vida privada

Va començar a sortir amb Tristan Klier, quan era estudiant, el novembre de 2011. Van deixar-se al cap de gairebé tres anys, el 2014. Thorne va sortir amb l'actor anglès Gregg Sulkin entre 2015 i l'agost de 2016. Poc després de deixar-se, va sortir de l'armari com a bisexual. Després va sortir durant alguns mesos de 2016 amb l'actor Tyler Posey. Després va començar una relació poliamorosa amb el músic Mod Sun i la personalitat mediàtica Tana Mongeau, sortint amb la segona entre setembre de 2017 i febrer de 2019, i amb en Mod Sun fins a l'abril de 2019. Des d'abril de 2019, té una relació amb el cantant italià Benjamin Mascolo. El juliol de 2019, es va autoidentificar com a pansexual.
El juny 2019, uns hackers van robar-li fotos despullada, i li van fer xantatge; en comptes de cedir, va publicar ella mateixa les fotografies. Cap a finals de 2019, va parlar del problema dels deepfakes pornogràfics.
Thorne dona suport a la Humane Society, la Fundació per la Fibrosi Quística, i l'organització Nomad, que proporciona educació, menjar i subministraments mèdics a nens de l'Àfrica. També es va afegir a les campanyes de PETA per boicotar i protestar contra SeaWorld, reconeixent que de petita havia sortit en un anunci per al parc.

## Filmografia bàsica

* Stuck on You (2003)
* Finishing the Game (2007)
* Blind Ambition (2007)
* The Seer (2007)
* Forget Me Not (2009)
* One Wish (2010)
* Raspberry Magic (2010)
* Katy Perry: Part of Me (2012)
* Futbolín (2013)
* The Frog Kingdom (2013)
* Junts i barrejats (Blended) (2014)
* Mostly Ghostly: Have You Met My Ghoulfriend? (2014)
* Alexander and the Terrible, Horrible, No Good, Very Bad Day (2014)
* The Snow Queen 2: The Snow King (2014)
* The DUFF (2015)
* Big Sky (2015)
* Alvin and the Chipmunks: The Road Chip (2015)
* Shovel Buddies (2016)
* Ratchet & Clank (2016)
* Boo! A Madea Halloween (2016)
* Keep Watching (2016)
* You Get Me (2017)
* Amityville: The Awakening (2017)
* The Babysitter (2017)
* Assassination Nation (2018)
* Midnight Sun (2018)
* The Death and Life of John F. Donovan (2018)
* I Still See You (2018)
* Her & Him (2019)
* Infamous (2020)
* The Babysitter: Killer Queen (2020)
* Girl (2020)
* Chick Fight (2020)
* Masquerade (2021)

## Actuacions teatrals

| Any | Títol | Paper | Companyia / Teatre | Notes/Refs |
| 12 març 2015 | Alice in Wonderland | Alice | New York Spring Spectacular / Radio City Music Hall | |

## Llibres publicats

Poesia:
* The Life of a Wannabe Mogul: Mental Disarray (Rare Bird Books, 2019) ISBN 978-1644280560
Novel·les Autumn Falls:
* Autumn Falls (Delacorte Press, 2014) ISBN 978-0385744331
* Autumn's Kiss (Delacorte Press, 2015) ISBN 978-0385744355
* Autumn's Wish (Delacorte Press, 2016) ISBN 978-0385744379

## Discografia
### Àlbums d'estudi

* What Do You See Now? (2020)

### Extended plays

* Made in Japan (2012)
* Jersey (2014)

## Premis i nominacions

| Any | Premi | Categoria | Obra | Resultat |
| 2008 | Young Artist Awards | Millor actuació en una sèrie de televisió – Actriu jove convidada | The O.C. | Nominat |
| 2009 | Young Artist Awards | Millor actuació en una sèrie de televisió – Actriu jove convidada | October Road | Nominat |
| 2009 | Young Artist Awards | Millor actuació en una sèrie de televisió (Comèdia o Drama) – Actriu jove secundària | My Own Worst Enemy | Guanyador |
| 2010 | Young Artist Awards | Millor actuació en una sèrie de televisió – Actriu jove convidada | Mental | Nominat |
| 2011 | Young Artist Awards | Millor actuació en una sèrie de televisió (Comèdia o Drama) – Actriu jove protagonista | Shake It Up | Guanyador |
| 2011 | Young Artist Awards | Conjunt excel·lent de joves (compartit amb el repartiment) | Shake It Up | Nominat |
| 2011 | Young Artist Awards | Millor Actuació en una Sèrie de TV – Actriu Jove Protagonista Convidada 11–15 | Wizards of Waverly Place | Nominat |
| 2011 | Young Artist Awards | Millor Actuació en una Sèrie de TV – Actriu Jove Secundària 11–16 | Big Love | Nominat |
| 2011 | Imagen Awards | Millor Actriu Jove – Televisió | Shake It Up | Nominat |
| 2012 | Young Artist Awards | Millor Actuació en una Sèrie de TV – Actriu Jove Principal | Shake It Up | Nominat |
| 2012 | Young Artist Awards | Conjunt excel·lent de joves (compartit amb el repartiment) | Shake It Up | Nominat |
| 2012 | Imagen Awards | Millor Actriu Jove – Televisió | Shake It Up | Guanyador |
| 2012 | ALMA Awards | Actriu de TV Favorita – Comèdia | Shake It Up | Nominat |
| 2013 | Young Artist Awards | Millor Actuació en una Pel·lícula, minisèrie, especial o pilot per a la TV – Actriu Jove Principal | Frenemies | Guanyador |
| 2013 | Young Hollywood Awards | Algú a Tenir Present | Ella Mateixa | Guanyador |
| 2014 | Young Hollywood Awards | You're So Fancy | Ella mateixa | Guanyador |
| 2014 | Young Hollywood Awards | Millor Superestrella en Xarxes Socials | Ella mateixa | Nominat |
| 2014 | Teen Choice Awards | Noia Choice Bombó | Ella mateixa | Nominat |
| 2015 | Shorty Awards | Actriu | Ella mateixa | Guanyador |
| 2015 | Teen Choice Awards | Dolenta Choice de Pel·lícula | The DUFF | Guanyador |
| 2015 | Teen Choice Awards | Choice TV: Lladre d'escenes | Scream | Nominat |
| 2017 | Teen Choice Awards | Actriu Choice en Pel·lícula Dramàtica de TV | Famous in Love | Nominat |
| 2017 | Teen Choice Awards | Actriu Choice de Pel·lícula d'Estiu | Amityville: The Awakening | Nominat |
| 2018 | Teen Choice Awards | Actriu Choice de Televisió: drama | Famous in Love | Nominat |
| 2018 | Teen Choice Awards | Actriu Choice en Pel·lícula Dramàtica | Midnight Sun | Nominat |
| 2018 | Teen Choice Awards | Relació Choice de Pel·lícula | Bella Thorne & Patrick Schwarzenegger – Midnight Sun | Nominat |
| 2019 | 2ns Premis Pornhub | Premi Visionari | Her & Him | Guanyador |
| 2019 | German Independence Award | Millor Curt | Her & Him | Nominat |
| 2020 | 37ens Premis AVN | Millor Guió Dramàtic | Her & Him | Nominat |
| 2020 | 37ens Premis AVN | Millor migmetratge | Her & Him | Nominat |
| 2020 | Premis XBIZ | Millor Direcció Artística | Her & Him | Nominat |

## Referències

* ↑ «Jersey EP» (en anglès). Bella Thorne. itunes. [Consulta: 2 febrer 2015].
* 1 2 Erlewine, Stephen Thomas. «Bella Thorne». AllMusic.com, 2016. [Consulta: 3 agost 2016].
* ↑ Firman, Tehrene. «Bella Thorne Refuses to Auto-Tune Her Music Like Other Disney Stars». J-14. [Consulta: 28 setembre 2014].
* 1 2 Disney Channel. "Bella Thorne is "CeCe Jones"". Nota de premsa. Consulta: 2010-11-13. Arxivat de l'original a data de 2014-10-16. “Born October 8, 1997 in Pembroke Pines, Florida, Thorne is the youngest of four siblings, who are all actors.” Arxivat 2014-10-16 a Wayback Machine. «Còpia arxivada». Arxivat de l'original el 2014-10-16. [Consulta: 29 novembre 2020].
* ↑ «Bella Thorne Biography». TV Guide. Consulta: 2020-08-31. «Kaili Thorne — Sister; Tamara Thorne — Mother; Dani Thorne — Sister; Remy Thorne — Brother ... Reinaldo Thorne — Father»
* ↑ Hernandez, Lee (2012-06-27). «'Shake It Up' Star Bella Thorne On Being Cuban: 'A Lot Of People Think I'm Lying' (Exclusive)». HuffPost. Consulta: 2019-05-19.
* ↑ Isaac, Paulina Jayne «Bella Thorne Pens a Song "About Dying Alone" in Honor of Her Late Father». In Touch Weekly], 21-07-2017.
* ↑ Yahoo! Celebrity Staff (2014-11-13). «Bella Thorne Explains Sharing Her Father's Death and More in New Book». Us Weekly. Consulta: 2019-07-02.
* ↑ «Delancey Rey Thorne's Obituary on Sun-Sentinel». Sun-Sentinel, 20-04-2007.
* ↑ «Actress Bella Thorne signing copies of 'Autumn Falls'». Miami Herald, 14-11-2014.
* ↑ Midkiff, Sarah. «Bella Thorne Said She Took Her Disney Role To Save Her Family From Homelessness». Refinery29, 22-04-2017. [Consulta: 20 maig 2019].
* ↑ Fleming, Olivia «Bella Thorne on Fame, Love, and Life After Disney». Harper's Bazaar, 12-04-2017.
* ↑ ; Thorne, Bella «Why not make the world a little bit kinder? @bellathorne is now streaming on @netflix». Chelsea. Netflix, 08-09-2017.
* ↑ «Introducing Bella Thorne». Film Monthly. Consulta: 2011-02-20.
* ↑ «Time Out with 'Big Love's' Bella Thorne». American Cheerleader Magazine. Arxivat de l'original el 2010-11-30. Consulta: 2010-11-13.
* ↑ «Bella Thorne, I'm Dyslexic». OceanUp.com. Arxivat de l'original el 22 d’agost 2013. [Consulta: 13 novembre 2010].
* ↑ France, Lisa Respers «Fans rally around Bella Thorne after sexual abuse revelation». CNN, 09-01-2018.
* ↑ «See the Adorable Throwback Photo From Bella Thorne's Modeling Days» (en anglès). Teen Vogue [Consulta: 24 març 2019].
* ↑ Picardi, Phillip. «Breaking Beauty News! Bella Thorne Talks Exclusively to Teen Vogue About Her New Role as Neutrogena's Brand Ambassador». Teen Vogue. Consulta: 2020-10-13.
* ↑ Chan, Stephanie. «Bella Thorne Is Neutrogena's New Face». The Hollywood Reporter. Consulta: 2020-10-13.
* ↑ «Bella Thorne Q&A», 07-07-2020. [Consulta: 13 octubre 2020]. «Kidzworld: You've acted in several commercials - which was your favorite and why? Bella: Texas Instruments/DLP commercials. I was the spokes-kid for a series for two years and I made such wonderful friends from the company.»
* ↑ «Bella Thorne Stars in New Candie's Campaign and Spills on Her 'Tomboy-ish Style'». People (en anglès). Consulta: 2019-03-24.
* ↑ «Bella Thorne - Actor». Models.com. [Consulta: 24 març 2019].
* ↑ «Fans Think Liam Payne Casting Bella Thorne in His New Video Is "Awkward"». Teen Vogue (en anglès). Consulta: 2019-03-24.
* ↑ «Bella Thorne Interview». BuzzineFilm. Arxivat de l'original el 2013-08-23. [Consulta: 1r febrer 2011].
* ↑ «Mavericks: Official Guide to Cinequest Film Festival 20» p. 46, 07-03-2010. [Consulta: 26 gener 2011].
* ↑ «Events by director: detail view». 2010 San Francisco Asian American Film Festival. Arxivat de l'original el 12 setembre 2015. [Consulta: 26 gener 2011].
* ↑ Nellie Andreeva «Big Love gives bigger role to Bella Thorne». Reuters, 04-09-2009 [Consulta: 27 abril 2010].
* ↑ Justin Kroll «Bella Thorne – Entertainment News». Variety, 14-12-2009 [Consulta: 31 gener 2011].
* ↑ «Bella Thorne & Zendaya 'Shake It Up'». OceanUp.com. Arxivat de l'original el 31 maig 2010. [Consulta: 10 juliol 2010].
* ↑ «Top Heatseekers Songs - Week of July 30, 2011». Billboard. 2010-07-30. Consulta: 2010-05-13.
* ↑ «US certifications: Zendaya». Recording Industry Association of America. [Consulta: 17 octubre 2012].
* ↑ Andreeva, Nellie (2011-09-29). «Disney Channel Greenlights Pilot About Talking Dog, Gives 2 Series Back Orders». Deadline Hollywood. Consulta: 2019-03-24.
* ↑ «Shake it Up! - 'Made in Japan' Episode Info». TV.MSN.com. Arxivat de l'original el 19 juny 2013. [Consulta: 7 abril 2012].
* ↑ Disney Channel (2012-06-04). "Disney Channel Orders Third Season of Top Rated, Dance-Driven Series "Shake It Up"". Nota de premsa. Consulta: 2016-01-07.
* ↑ «Frenemies». Disney Channel.
* ↑ «Ttylxox - Bella Thorne». Billboard. Consulta: 2012-03-29.
* ↑ «Bella Thorne Signs On With Hollywood Records». Disney Dreaming, 29-03-2013. Arxivat de l'original el 13 març 2014. [Consulta: 1r abril 2014].
* ↑ «"Shake It Up" Canceled After Season 3». Disney Dreaming. Arxivat de l'original el 29 juliol 2013. [Consulta: 21 maig 2013].
* ↑ Jaimie Etkin «'Shake It Up' Canceled: Disney Channel Will End Zendaya And Bella Thorne's Show After Season 3». The Huffington Post, 25-07-2013.
* ↑ «Bella Thorne Hints At Her Debut Album Title». Disney Dreaming, 28-03-2014. Arxivat de l'original el 3 maig 2014. [Consulta: 15 juny 2014].
* 1 2 «Bella Thorne Discusses Her Debut Album!». Bop and Tigerbeat. 2013-04-23. Consulta: 2014-04-01.
* ↑ «Bella Thorne | Bella Thorne's debut album will suit everyone». ContactMusic.com, 13-02-2014. [Consulta: 1r abril 2014].
* ↑ «Bella Thorne Tour Details Favorite Music! - Behind the Scenes Interview». Tune.pk, 10-12-2014. Arxivat de l'original el 22 novembre 2015. [Consulta: 8 gener 2016].
* ↑ «Disney Channel's Bella Thorne Stuck With Adam Sandler & Drew Barrymore In 'Blended'». Deadline Hollywood. 2013-05-03. Consulta: 2019-04-23.
* ↑ «Bella Thorne to Co-Star in Teen Comedy 'The DUFF' for CBS Films (Exclusive) - TheWrap». TheWrap. Consulta: 2014-10-09.
* ↑ «Bella Thorne Books Guest Role on CSI—Find Out Who She'll Play». E! News, 30-07-2014 [Consulta: 30 juliol 2014].
* ↑ «'CSI Crime Scene Investigation' Season 15 Recap: Episode 4 'The Book of Shadows' Aired On October 19, 2014, The 'CSI Las Vegas' Team Investigates A Dangerous Science Experiment». International Business Times. 2014-10-21. Consulta: 2014-10-23.
* ↑ Neumyer, Scott (2014-08-28). «Exclusive Clip: Bloopers From the Set of R.L. Stine's Mostly Ghostly: Have You Met My Ghoulfriend?». Parade.
* ↑ «Bella Thorne Never Wanted to Be a Singer». J-14. [Consulta: 1r juny 2015].
* ↑ «Bella Thorne: jersey EP official cover». Ultimate Music. Arxivat de l'original el 15 octubre 2014. [Consulta: 13 maig 2010].
* ↑ «So Excited to Let You Know ThatI'm Releasing My EP #Jersey on». Celebrity Selfies. Arxivat de l'original el 20 octubre 2014. [Consulta: 13 maig 2010].
* ↑ Van de Wall, Virginia. «Bella Thorne Announces Her New EP "Jersey"». J-14. [Consulta: 16 octubre 2014].
* ↑ Jason Lipshutz. «Bella Thorne Talks 'Call It Whatever' Single & Unfair Comparisons To Other Disney Stars». Billboard. Consulta: 2014-06-15.
* ↑ Trust, Gary. «Chart Highlights: U2 Makes History Atop Adult Alternative Songs, Taylor Swift Tops AC». Billboard. Consulta: 2015-01-03.
* ↑ «2015-03-01: Dance Club Songs». [Consulta: 3 gener 2015].
* ↑ «Bella Thorne Begins Writing Her "Autumn Falls" Novel». Disney Dreaming. Arxivat de l'original el 12 octubre 2013. [Consulta: 11 octubre 2013].
* ↑ «Bella Thorne & Kyra Sedgwick Set For Thriller 'Big Sky'». Deadline Hollywood. 2013-10-11.
* ↑ Highfill, Samantha. «Bella Thorne says she'll play Drew Barrymore's part in MTV's 'Scream'». Inside TV. Consulta: 2014-12-12.
* ↑ Bella Thorne Reveals She Was Offered Lead On ‘Scream': Why She Turned It Down, hollywoodlife.com, June 18, 2015; accessed January 7, 2016.
* ↑ Frog Kingdom Official Trailer 1 (2015) - Rob Schneider Animated Movie HD. 2015-04-27. Consulta: 2016-01-08 – via YouTube.
* ↑ Hipes, Patrick (2015-06-01). «Bella Thorne To Star In 'Shovel Buddies' At Awesomeness TV — Film Briefs». Deadline Hollywood. Consulta: 2016-01-08.
* ↑ Verhoeven, Beatrice (2015-10-30). «Bella Thorne's Home Invasion Thriller 'Keep Watching' Lands at Screen Gems». TheWrap. Consulta: 2017-03-25.
* ↑ Pedersen, Erik (2015-03-23). «Bella Thorne Squirrels Away 'Chipmunks 4' Role; Three Join 'Pilgrimage'; 108 Media Acquires 'Below Dreams'». Deadline Hollywood.
* ↑ Obenson, Tambay A. (2016-03-04). «Lionsgate Drops Teaser-Trailer for Tyler Perry's 'Madea' Halloween Movie – "Boo Bitches!"». Indiewire. Consulta: 2018-08-08.
* ↑ McNary, Dave (2017-03-01). «Bella Thorne, Maude Apatow, Joel McHale Join Thriller 'Assassination Nation'». Variety. Consulta: 2019-05-26.
* ↑ Spangler, Todd «Bella Thorne, Halston Sage to Star in Awesomeness Films Thriller 'You Get Me'». Variety, 10-03-2016 [Consulta: 26 maig 2019].
* ↑ «Bella Thorne Joins Horror-Comedy 'The Babysitter' (Exclusive)». Variety, 22-10-2015 [Consulta: 26 maig 2019].
* ↑ Kit, Borys (2019-09-25). «Judah Lewis Returning for Sequel to Netflix Horror Flick 'The Babysitter' (Exclusive)». The Hollywood Reporter. Consulta: 2019-10-18.
* ↑ Wass, Mike. «Bella Thorne's Rap Album Is Called What Do You See Now». Hive Media Group. [Consulta: 15 juliol 2018].
* ↑ Cummings-Grady, Mackenzie (2018-05-17). «Bella Thorne Announces She's Releasing Two New Songs On Friday». Billboard. Consulta: 2020-11-12.
* ↑ McNary, Dave (2019-05-09). «Bella Thorne Starring in Sci-Fi Horror Movie 'Friendship Game'». Variety. Consulta: 2019-05-27.
* ↑ «Former Disney kid Bella Thorne is now a director – of porn film 'Her & Him'». USA Today, 13-08-2019 [Consulta: 14 agost 2019].
* ↑ «Bella Thorne wins Pornhub award for X-rated film 'Her & Him'». [Consulta: 28 març 2020].
* ↑ Rice, Lynette (2020-03-18). «The Masked Singer Swan did show to test herself: 'Can I even f—ing do this?'». Entertainment Weekly. Consulta: 2020-07-05.
* ↑ Wiseman, Andreas (2019-02-04). «Bella Thorne To Star in Social Media Heist Thriller 'Southland', Highland Launches Sales — EFM». Deadline Hollywood. Consulta: 2019-05-26.
* ↑ Lang, Brent (2019-05-10). «Cannes: Jake Manley to Star in 'Southland' Opposite Bella Thorne (Exclusive)». Variety. Consulta: 2019-05-26.
* ↑ D'Alessandro, Anthony (2020-05-11). «Bella Thorne Social Media Crime Thriller 'Infamous' Snapped Up By Vertical Entertainment». Deadline Hollywood. Consulta: 2020-05-19.
* ↑ Allen, Nick. «Infamous movie review & film summary (2020) | Roger Ebert» (en anglès). [Consulta: 13 octubre 2020].
* ↑ Spangler, Todd (2020-08-26). «Bella Thorne Breaks OnlyFans Record, Earning Over $1 Million in First 24 Hours». Variety. Consulta: 2020-08-26.
* ↑ «Bella Thorne responds to allegations that she 'literally scammed' followers: 'Nobody will forget about this'» (en anglès). [Consulta: 1r setembre 2020].
* ↑ Donaldson, Kaleigh. «Bella Thorne OnlyFans Controversy Explained». Screen Rant. Consulta: 2020-08-28.
* ↑ Carman, Ashley. «OnlyFans confirms new caps on tips and pay-per-view content, but says the changes are unrelated to Bella Thorne» (en anglès), 01-09-2020. [Consulta: 2 setembre 2020].
* ↑ Noor, Poppy «A Thorne in the site: the Bella Thorne and OnlyFans controversy explained» (en anglès). The Guardian, 31-08-2020 [Consulta: 31 agost 2020].
* ↑ «Bella Thorne OnlyFans Controversy Explained» (en anglès), 28-08-2020. [Consulta: 1r setembre 2020].
* ↑ Fisher, Kieran (2020-10-31). «Bella Thorne Has A Bubble Bath & Reveals That She’s ‘Lonely’ In Racy Instagram Photo». Inquisitr. Consulta: 2020-11-12.
* ↑ N'Duka, Amanda (2020-03-03). «Bella Thorne Leads 'Habit' Movie From 'Mudbound' Producer». Deadline Hollywood. Consulta: 2020-07-05.
* ↑ Hipes, Patrick (2019-12-10). «Alec Baldwin & Bella Thorne Join Malin Akerman In 'Chick Fight'». Deadline Hollywood. Consulta: 2020-07-05.
* ↑ N'Duka, Amanda (2018-09-12). «Melissa Leo & Bella Thorne To Star In 'Leave Not One Alive'». Deadline Hollywood. Consulta: 2020-07-05.
* ↑ Devoe, Noelle (2015-06-02). «Bella Thorne Proves She and Ex Tristan Klier Are Friends With This Super Cute Reunion Pic!». Seventeen. Consulta: 2020-11-12.
* ↑ Vulpo, Mike (2016-06-28). «Why Did Bella Thorne and Gregg Sulkin Break Up? Actors Say They'll 'Always Love Each Other'». International Business Times. Consulta: 2019-06-28.
* ↑ Vulpo, Mike «Bella Thorne Grateful for All the "Accepting" Messages After Revealing She Is Bisexual». E! News, 23-08-2016 [Consulta: 23 agost 2016].
* ↑ «Bella Thorne Explains Every Detail of What REALLY Went Down With That Tyler Posey & Charlie Puth Drama». Seventeen, 18-07-2017 [Consulta: 14 octubre 2020].
* ↑ D'Aluisio, Alexandra (2019-02-27). «Bella Thorne Splits from YouTube Star Girlfriend Tana Mongeau After Year-Long Open Relationship». Us Weekly. Consulta: 2019-02-28.
* ↑ Contreras, Cydney «Bella Thorne Splits From YouTube Star Tana Mongeau After 1 Year». E! News, 26-02-2019 [Consulta: 28 febrer 2019].
* ↑ DeSantis, Rachel (2019-08-12). «Bella Thorne Kisses Boyfriend Benjamin Mascolo After Sharing Faux Mod Sun Wedding Video». People. Consulta: 2019-08-16.
* ↑ Thorbecke, Catherine «Bella Thorne says she is pansexual and opens up about overcoming abuse, bullying and more». Good Morning America, 22-07-2019 [Consulta: 28 juliol 2019].
* ↑ Andone, Dakin «Bella Thorne shares nude photos on Twitter after a hacker threatened to release them». CNN, 16-06-2019 [Consulta: 5 juliol 2019].
* ↑ Parker, Ryan (2019-06-16). «Bella Thorne Posts Nude Photos After Threats From Alleged Hacker». The Hollywood Reporter. Consulta: 2019-07-05.
* ↑ «The real (and fake) sex lives of Bella Thorne». BBC News, 12-11-2019 [Consulta: 28 març 2020].
* ↑ Scott Baumgartner, "Bella Thorne Stars In Anti-SeaWorld Spot That Addresses Her Childhood Ad For the Amusement Park," ET July 23, 2018.
* ↑ Revista ACCIÓN, any 2018, del mes de febrer. (ISSN: 2172-0517)
* ↑ «Bella Thorne has a surprising new gig!». Seventeen. Consulta: 2013-10-11.
* ↑ «Bella Thorne Will Be the Voice of Alice in Wonderland in New York Spring Spectacular». Disney Dreaming. Arxivat de l'original el 6 gener 2015. [Consulta: 11 octubre 2013].
* ↑ The Life of a Wannabe Mogul: Mental Disarray. Rare Bird Books, 23 juliol 2019. ISBN 978-1644280560.
* ↑ Autumn Falls. Delacorte Press, 11 novembre 2014. ISBN 978-0385744331.
* ↑ Thorne, Bella. Autumn's Kiss. Delacorte Press, 10 novembre 2015. ISBN 978-0385744355.
* ↑ Thorne, Bella; Allen, Elise. Autumn Falls – Autumn's Wish, 2016. ISBN 978-0385744379.
* ↑ «29th Young Artist Awards». Arxivat de l'original el 3 de maig 2012. [Consulta: 7 gener 2016].
* 1 2 «30th Young Artist Awards». Arxivat de l'original el 19 juliol 2011. [Consulta: 7 gener 2016].
* ↑ «30th Young Artist Awards». Arxivat de l'original el 12 d’octubre 2013. [Consulta: 7 gener 2016].
* 1 2 3 4 «32nd Annual Young Artist Awards». Arxivat de l'original el 8 d’agost 2013. [Consulta: 7 gener 2016].
* ↑ «Imagen Awards 2011 Nominados & Ganadores». [Consulta: 7 gener 2016].
* 1 2 «33rd Annual Young Artist Awards». Young Artist Awards. Arxivat de l'original el 4 d’abril 2012. [Consulta: 6 abril 2012].
* ↑ «Imagen Awards 2012 – Winners». Arxivat de l'original el 5 de febrer 2013. [Consulta: 7 gener 2016].
* ↑ Terrero, Nina «Hosts Eva Longoria and George Lopez speak onstage at the 2012 NCLR ALMA Awards». NBC Latino, 21-09-2012 [Consulta: 13 març 2015]. Arxivat 2 April 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-04-02. [Consulta: 2 juny 2021].
* ↑ «34th Annual Young Artist Awards». Young Artist Awards. Arxivat de l'original el 2 d’abril 2013. [Consulta: 7 gener 2016].
* 1 2 «Nominees and Winners». Young Hollywood Awards. [Consulta: 1r juny 2015].
* ↑ «Jennifer Lawrence, Ariana Grande And More: See The Teen Choice Awards Nominees». MTV News [Consulta: 19 juny 2014]. Arxivat 18 de març 2021 a Wayback Machine.
* ↑ «7th Annual Shorty Awards Winners». Shorty Awards. [Consulta: 1r juny 2015].
* 1 2 «2015 Teen Choice Award Winners – Full List». Variety. 2015-08-16. Consulta: 2015-08-17.
* ↑ Ceron, Ella (2017-06-19). «Teen Choice Awards 2017: See the First Wave of Nominations». Teen Vogue. Consulta: 2017-06-19.
* ↑ Vulpo, Mike «Teen Choice Awards 2017 Reveal 'Second Wave' of Nominations». E! News, 12-07-2017 [Consulta: 12 juliol 2017].
* 1 2 3 Weatherby, Taylor. «Taylor Swift, Drake, Cardi B & More Among Teen Choice Awards 2018 Nominees: See the Full List». Billboard. Consulta: 2018-06-14.
* ↑ «Selena Gomez and Cardi B lead second wave of Teen Choice Awards music nominees». ABC News, 22-06-2018 [Consulta: 23 juny 2018]. Arxivat 22 de juny 2018 a Wayback Machine. «Còpia arxivada». Arxivat de l'original el 2018-06-22. [Consulta: 30 novembre 2020].
* ↑ Henderson, Cydney. «Former Disney star Bella Thorne wins Pornhub award for X-rated film Her & Him» (en anglès). [Consulta: 5 maig 2020].
* ↑ «Former Disney Star Bella Thorne Makes Directorial Debut on Pornhub Short Her & Him (Video)» (en anglès), 14-08-2019. [Consulta: 5 maig 2020].

## Enllaços externs

* Hernandez, Lee. «Exclusive: Bella Thorne Wants Her 'Shake It Up!' Character to be Cuban!». Latina, 06-07-2011. Arxivat de l'original el 14 d’abril 2016. [Consulta: 7 gener 2016].